Ανακοίνωση

«Ιθάκες-Ταξίδια Ζωής: Πρώτη ομιλία»

Η εθελοντική φοιτητική ομάδα «Ιθάκες-Ταξίδια Ζωής», η οποία στην πρώτη φάση λειτουργίας της υποστηρίζεται από την Μονάδα Υποστήριξης Φοιτητών Ευπαθών Ομάδων (ΜΥΦΕΟ) του Πανεπιστημίου Δυτικής Μακεδονίας (ΠΔΜ), προσκαλεί τα μέλη της φοιτητικής και πανεπιστημιακής κοινότητας στην πρώτη δράση της. Στόχος της ομάδας είναι η διοργάνωση μηνιαίων σύντομης διάρκειας ομιλιών με προσκεκλημένους/ες ομιλητές/ιες, που θα μοιράζονται με το φοιτητικό κοινό αφηγήσεις από την προσωπική και επαγγελματική τους ζωή σχετικά με την μέχρι τώρα διαδρομή τους, καθώς και τις συνειδητοποιήσεις τους για το νόημα της ζωής. Απώτερη επιθυμία οι ομιλίες αυτές να αποτελέσουν πηγή έμπνευσης για την φοιτητική κοινότητα.

Η πρώτη ομιλία θα πραγματοποιηθεί την Πέμπτη, 23 Φεβρουαρίου, στις 18:00 στον χώρο του Μεγάλου Αμφιθεάτρου στο Πανεπιστημιακό κτίριο της σχολής Κοινωνικών και Ανθρωπιστικών Επιστημών στη Φλώρινα. Ομιλητής θα είναι ο κ. Δημήτριος Ταχματζίδης, ο οποίος έχει τελέσει διδάσκοντας του Τμήματος Ψυχολογίας ΠΔΜ. Η ομιλία θα εστιάσει στο πως οι επαγγελματικές και μη εμπειρίες του, τον επηρέασαν σε προσωπικό επίπεδο καθώς και πως τον βοήθησαν να βρει το «νόημα» στην ζωή του. Προσβλέπουμε στην παρουσία και στην υποστήριξη σας.

Εκ μέρους της ομάδας

Βρείτε και ακολουθείστε την ομάδα μας στις εξής πλατφόρμες:

Instagram: ithakes\_uowm

Facebook: Ιθάκες Π.Δ.Μ.